|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

28.03.2025 г.

**„Без крила“ – истинска история за силата на духа във видеотеката на А1 ТВ**

* *„Без крила“ на режисьора и сценарист Ники Илиев е вдъхновен от живота на параолимпиеца Михаил Христов.*
* *В главните роли са Наум Шопов, Леарт Докле и Параскева Джукелова.*
* *Филмът е достъпен за наемане във видеотеката на А1 ТВ, като потребителите могат да го гледат неограничен брой пъти в рамките на 48 часа.*

От 28 март абонатите на [видеотеката на A1 ТВ](https://www.a1.bg/a1-xplore-tv) могат да гледат „Без крила“ – вдъхновяващия филм на Ники Илиев, разказващ истинската история на Михаил Христов, който след тежък инцидент преоткрива силата си и смисъла в живота чрез спорта. Лентата е достъпна срещу 15,99 лв., като може да бъде наета за 48 часа и гледана неограничен брой пъти.

Филмът „Без крила“ проследява историята на параолимпиеца Михаил Христов – от тежък инцидент в детството, през спортните победи, до решението му да посвети живота си на хората с увреждания. На 14-годишна възраст токов удар отнема и двете ръце на Мишо, хвърляйки го в тежка депресия. Съдбовната среща с параолимпийската шампионка Стела Енева му дава нова цел и той започва да тренира лека атлетика. Под ръководството на треньора Петър Дачев той постига първите си успехи в скока на дължина, но продължава да се бори със страха и срама от увреждането си. В живота му се появява Ирена – млада жена, която разбира болката му и го насърчава да приеме себе си. Преломният момент настъпва, когато Мишо среща момиче, страдащо от детска церебрална парализа, чиято борбеност го вдъхновява да създаде нов вид протези. Тогава той печели златен медал на световното първенство в Дубай, доказвайки, че за човешкия дух няма граници. След този триумф Мишо прекратява спортната си кариера и посвещава живота си на помощ на хора с увреждания.

Филмът „Без крила“ е дело на режисьора и сценарист Ники Илиев. В актьорския състав влизат Наум Шопов, Леарт Докле, Иван Иванов, Стeфани Обадяру, Параскева Джукелова и Башар Рахал.

A1 Видеотека на [Xplore TV](https://www.a1.bg/a1-xplore-tv) предлага голямо разнообразие от български и международни филмови заглавия, достъпни за наемане с неограничен брой гледания в рамките на 48 часа. Благодарение на интегрираната система с изкуствен интелект, платформата препоръчва съдържание според предпочитанията и вкусовете на зрителите.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*